| **Dmytro Firtašas** |
| --- |
|  |
| D. Firtašas 2010 m. |
| Gimė | 1965 m. gegužės 2 d. (58 metai)Bohdanivkos km. Ukrainos TSR, TSRS |
| Tautybė | ukrainietis |
|  |
| Veikla | verslininkas |

**Dmytro Firtašas** (ukr. *Дмитро Фірташ*, g. 1965 m. gegužės 2 d. Bohdanivkos km. Rytų Ukrainoje) – ukrainiečių verslininkas. Jis buvo labai įtakingas Ukrainos prezidentų Viktoro Juščenkos ir Viktoro Janukovyčiaus administracijose. Būdamas tarpininku tarp rusų kompanijos „Gazprom" ir turėdamas artimus ryšius su Kremliumi, D. Firtašas finansuodavo prorusiškų partijų kampanijas Ukrainoje.

Biografija
----------

Dmytro Firtašo motina buvo cukraus gamyklos buhalterė, tėvas – vairuotojas. Nuo pat vaikystės įprato daug dirbti: tuometinėje Vakarų Ukrainoje dauguma žmonių greta pagrindinio darbo turėjo ir „nedarbinių" pajamų (verslų, ūkinės veiklos ar kt.). Dmytro nuo 6 metų amžiaus keldavosi 4 valandą ryto ir dirbdavo iki vėlaus vakaro.

Būdamas 17 metų amžiaus pradėjo savarankišką gyvenimą. 1984 m. baigė Donecko geležinkelių technikumą. 1986–1988 m. atliko karinę tarnybą. 1989 m. dirbo gaisrininku Černivciuose.

1988–1989 m. vieno sėkmingo stambaus sandorio dėka susikrovė pradinį verslo kapitalą (50 000 JAV dol.) – įtikino gamyklos direktorių jam parduoti 4 000 t sauso pieno (miltelių) ir, davęs garbės žodį, pas pažįstamą bankininką pasiskolino 5 mln. rublių, o nupirktą produkciją nugabeno į Uzbekistaną, kur už ją gavo medvilnės, kurią iš Odesos uosto, po derybų su uosto direktoriumi, jam pavyko eksportuoti į Honkongą. Per 8 mėn. buvo gauta 1,2 mln. JAV dol. pajamų, iš kurių Firtašui liko 50 tūkst. kaip atlyginimas už tarpininkavimą.

Nuo 1990 m. užsiima verslu, valdo įmones Ukrainoje, Rusijoje, Jungtinėje Karalystėje, Vengrijoje, Turkmėnistane, Estijoje. Viena stambesnių – Centragas. Yra Rosukrenergo bendrasavininkis.

### Įtarimai finansiniais nusikaltimais

Jungtinių Valstijų teisingumo departamentas įtaria D. Firtašą Rusijos finansinių nusikaltimų organizavimu. 2014 m. kovą Austrijoje D. Firtašas buvo suimtas ir iki šiol kovoja prieš ekstradiciją į JAV. 2019 m. D. Firtašas pasamdė JAV advokatus, susijusius su tuometiniu prezidentu Donaldu Trampu, kurie jį gynė nuo galimybės išsiųsti į JAV. JAV kaltinimai buvo susiję su 18,5 milijardų JAV dolerių kyšiu, siekiant įsigyti titano gavybos licencijas Indijoje.

2021 m. birželio 18 d. Ukrainos nacionalinio saugumo ir gynybos taryba įvedė sankcijas prieš D. Firtašą, kaltinant jį per titano gavybos kompanijas finansuojant Rusijos pramoninius-karinius kompleksus.

2021 m. rugpjūčio 4 d. iki tol verslininkui priklausiusi titano ir magnio gavybos įmonė Zaporožėje buvo grąžinta į valstybės nuosavybę. Zaporožės srities teismas apkaltino D. Firtašą nesilaikius savo 2013 m. įsipareigojimo šiai gamyklai skirti 110 milijonų JAV dolerių investicijų.

Šaltiniai
---------

1. ↑  The Firtash octopus
2. ↑  Caught between Russia and the US? The curious case of Ukraine's Dmytro Firtash
3. ↑  How Paul Manafort Wielded Power in Ukraine Before Advising Donald Trump
4. ↑  Who is Dmytro Firtash? The man linked to $1 million loan to Giuliani ally has a shadowy past
5. ↑  DOJ: Ex-Manafort Associate Firtash Is Top-Tier Comrade of Russian Mobsters
6. ↑  Shuster, Simon (October 15, 2019). „Exclusive: How a Ukrainian Oligarch Wanted by U.S. Authorities Helped Giuliani Attack Biden". *Time*.
7. ↑  Grey, Stephen; Bergin, Tom; Musaieva, Sevgil; Anin, Roman (26 November 2014). Woods, Richard; Williams, Michael, eds. „SPECIAL REPORT-Putin's allies channelled billions to Ukraine oligarch". Reuters.
8. ↑  "Six Defendants Indicted in Alleged Conspiracy to Bribe Government Officials in India to Mine Titanium Minerals". Pranešimas spaudai. 2014 m. balandžio 2 d... Prieigos data 2017 m. vasario 22 d..
9. ↑  УКРАЇНА ВВЕЛА САНКЦІЇ ПРОТИ ФІРТАША І ФУКСА
10. ↑  У Фірташа забрали Запорізький титано-магнієвий комбінат

Nuorodos
--------

* Dmytro Firtašas: Aš viską pasiekiau pats straipsnis bei interviu apie verslą **(**rus.**)**
* Financial Times про Дмитра Фірташа та РосУкрЕнерго Financial Times apie D. Firtašą (ukrainiečių k.)